《答孙太初夜访二首 其一》
明代·黄衷

太华山人夜泛湖，西风吹过藕花居。扣门已值梵钟定，呼酒不来村店疏。

自振初衣闻杜若，偶寻奇迹问樵渔。回船倒压星河影，绝胜浮槎上碧虚。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。